burgasdotpro/wikipedia huggingface dataset:
Horné Bavorsko

Horné Bavorsko () je jedna zo siedmich vládnych jednotiek Bavorska v Nemecku. Nachádza sa na juhovýchode štátu. Na juhu hraničí s Rakúskom a na severovýchode s Dolným Bavorskom a Horným Falckom, na severozápade so Stredným Franskom a na západe so Švábskom. Najväčším mestom kraja je Mníchov.
Festival international du film v roku 1959

Medzinárodný filmový festival v Cannes 1959 sa konal od 30. apríla do 15. mája 1959. Zúčastnilo sa ho 28 krajín. Bola udelená jedna "Zlatá palma" () pre dlhometrážny film a jedna pre krátkometrážny film.
Víťazi.
Cenu spojených porôt za najlepšiu zostavu získala krajina Česko-Slovensko za filmy
Ceny za dlhometrážny film.
Veľké medzinárodné ceny.
Udelené osobité uznanie za hodnotu štýlu a dokonalosť obrazu pre film "Širasagi" režiséra Teinosukeho Kinugasa. 
Ceny za krátkometrážny film.
Porota vyjadrila uznanie filmu "Le Petit pêcheur de la mer de Chine" režiséra Sergeho Hanina za hodnotné zábery a hold "in memoriam" francúzskemu režisérovi Alainovi Kamingerovi, ktorý zahynul na mori pri natáčaní svojho filmu "La mer et les jours" (spolurežisér Raymond Vogel).
Block Rockin’ Beats

„Block Rockin' Beats“ je druhý singel britskej elektronickej dvojice The Chemical Brothers z albumu "Dig Your Own Hole". Bol vydaný v marci 1997 a dosiahol 1. miesto v britských rebríčkoch. V Spojených štátoch dosiahol 40. miesto v rebríčku Billboard Modern Rock Tracks. Takisto získal Cenu Grammy za najlepší inštrumentálny rockový výkon. Bubny sú použité zo skladby „Them Chanes“ od bubeníka Bernarda Purdieho. Spev je použitý od rappera Schoolly D zo skladby „Gucci Again“ z roku 1989. Existujú rôzne verzie skladby „Block Rockin' Beats“. Jednu verziu nájdete na albume "Dig Your Own Hole", ktorá má intro. Ďalšia verzia začína s basovou linkou. B-strana „Morning Lemon“ je k dispozícii na druhom CD limitovanej edície Singles 93-03.
Chrám Zvestovania (Moskva)

Chrám Zvestovania, známy aj pod názvom Blagoveščenskij sobor, () je jedným zo šiestich pravoslávnych chrámov, ktoré sa nachádzajú na Chrámovom námestí v moskovskom Kremli.
História.
Chrám sa staval podľa projektu pskovských architektov v rokoch 1484 až 1489 v tradičnom staroruskom architektonickom štýle. Má deväť zlatých kupol, ktoré reprezentujú deväť dní, počas ktorých dobýjali ruské vojská tatársku Kazaň. Pre žiarivý lesk zlatých kupol volajú tento chrám aj názvom „zlatom pokrytý“. V kostole sa odohrávali slávnostné udalosti cárskej rodiny, najmä svadby a krsty. Pravoslávni kňazi z tohto chrámu bývali často spovedníkmi cárskej rodiny. Chrám bol v marci 1918 komunistami zrušený a uzavretý. Od roku 1950 bol sprístupnený ako múzeum.
Súčasnosť.
Od roku 1993 sa v chráme opäť uskutočňujú pravoslávne bohoslužby. Neskôr však prešiel úplne do rúk ruskej pravoslávnej cirkvi a bohoslužby sa v ňom konajú pravidelne. V chráme sa nachádza aj vzácny ikonostas s ikonami takých majstrov ako Andrej Rubľov a Teofan Grék.
Majstrovstvá Európy v atletike 2010

20. Majstrovstvá Európy v atletike sa uskutočnili v dňoch 27. júna – 1. augusta v španielskej Barcelone na olympijskom štadióne Estadi Olímpic Lluís Companys, na ktorom sa konali letné olympijské hry v roku 1992. 
Slávnostné zahájenie sa uskutočnilo dňa v pondelok 26. júna. Slovenským vlajkonosičom bol Miloš Bátovský.
Hey Boy Hey Girl

„Hey Boy Hey Girl“ je singel vydaný britskou elektronickou dvojicou The Chemical Brothers z ich albumu "Surrender" z roku 1999. Vokálny vzor „Hey Girls B-Boys, superstar DJs, here we go!“ bola prevzatá zo skladby „The Roof Is On Fire“ od skupiny Rock Master Scott &amp; the Dynamic Three. Singel sa dostal na 3. miesto v UK Singles Chart a zostal v tabuľke 10 týždňov.
Sumy

Sumy (; ) sú mesto na Ukrajine, administratívne centrum Sumskej oblasti. Leží na severovýchode Ukrajiny, na rieke Psiol, neďaleko hraníc s Ruskom. K 1. aprílu 2010 mali 274 558 obyvateľov.
Cena Nebula

Cena Nebula alebo Nebula award je cena pre USA-autorov vedeckej fantastiky a fantasy. Udeľuje sa každoročne od roku 1965 najlepšiemu dielu v týchto žánroch:
Cenu udeľuje Asociácia autorov vedeckej fantastiky a fantasy z Ameriky (SFWA). Cena nie je finančná ale prestížna. Ocenený získa sošku v tvare priehľadného bloku so zobrazením špirálovej hmloviny Nebula.
Cena Hugo

Cena Hugo alebo Hugo award je literárna cena určená americkým autorom vedeckej fantastiky a fantasy. Cena má názov podľa zakladateľa priekopníckeho časopisu vedeckej fantastiky „Amazing Stories“, ktorým je Hugo Gernsback. Cena je udeľovaná každoročne počnúc rokom 1955. Diela sú hodnotené vždy za uplynulý rok.
Kandidátov ceny vyberajú členovia Worldconu každoročne do dvadsiatich kategórií. Soška ceny je v tvare bronzovej rakety.
Základné súťažné kategórie sú tieto:
Anna Džurňáková

Anna Džurňáková (* 24. január 1983, Kežmarok) je súčasná slovenská reprezentantka v ľadovom hokeji, hrajúca na poste útočníčky. Vyrastala v dedine Huncovce, rovnako ako slovenský reprezentant Ľuboš Bartečko.
Vo februári 2011 bola členkou slovenského vysokoškolského výberu, ktorý na hokejovom turnaji hier XXV. Svetovej zimnej univerziády získal bronzové medaily.
V apríli 2011 bola členkou kádra slovenskej reprezentácie na majstrovstvách sveta 2011 vo Švajčiarsku..
Zápisy do histórie slovenského ženského hokeja.
Na Zimných olympijských hrách 2010 vo Vancouveri sa zapísala do histórie ako strelkyňa prvého gólu slovenskej ženskej reprezentácie na vrcholnom svetovom podujatí (MS, ZOH), keď v stretnutí so Švédskom na konci 10. minúty prvej tretiny vyrovnávala na 1:1. Stretnutie sa napokon skončilo víťazstvom Švédska 6:2.
Ďalší historický zápis v reprezentácii SR zaznamenala na Majstrovstvách sveta 2011 vo Švajčiarsku. V prvom stretnutí o záchranu s Kazachstanom zaznamenala osem minút pred koncom jediný gól stretnutia, čím sa postarala o historicky prvé víťazstvo Slovenska na vrcholnom svetovom podujatí.
Inštitút pre verejné otázky

Inštitút pre verejné otázky (známy aj ako IVO ) je slovenská nezisková mimovládna organizácia založená v roku 1997. Zaoberá sa analýzou trendov slovenskej spoločnosti a politiky. Medzi jej ciele patrí budovanie občianskej a demokratickej spoločnosti. Výsledky analýz inštitút publikuje v knižnej a iných formách. Sídli v Bratislave. Súčasným prezidentom IVO je Grigorij Mesežnikov. Čestným prezidentom a spoluzakladateľom IVO je Martin Bútora.
Osobnosti.
Zakladateľmi IVO sú: Martin Bútora, Zora Bútorová, František Šebej, Grigorij Mesežnikov, Péter Hunčík, Oľga Gyárfášová, Vladimír Krivý a Ivan Mikloš.
V roku 2024 boli programoví pracovníci: Grigorij Mesežnikov, Martin Bútora, Zora Bútorová, Oľga Gyárfášová a Marián Velšic.
Star Guitar

„Star Guitar“ je druhý singel anglickej elektronickej skupiny The Chemical Brothers, z ich albumu "Come with Us". Skladba dosiahla 8. miesto v britskom rebríčku UK Singles Chart a 1. miesto v UK Dance Chart. Skladba bola hudobnými kritikmi chválená.
Štruktúra.
Skladba „Star Guitar“ má tempo približne 126 úderov za minútu a je napísaná v tónine D mol. Obsahuje štvortaktovú vzorku akustickej gitary zo začiatku skladby „Starman“ od Davida Bowieho, podľa ktorej nesie a aj názov „Star Guitar“. Táto vzorka je opakovaná počas väčšiny priebehu skladby s rôznymi hudobnými prvkami, ktoré sú hrané mimo nej. skladba tiež obsahuje elektronický prvok zo skladby „Fly to Venus“ od skupiny Electronic System.
Coververzie.
Coververzia v štýle electro housu s vokálmi skupiny Au Revoir Simone od japonského hudobníka Shinichiho Osawu sa objavila na jeho albume "The One" a bola tiež vydaná ako singel spolu s remixami od Brookes Brothers, Streetlife DJs, Jaymo, The Japanese Popstars a Cagedbaby.
Breathe (The Prodigy)

„Breathe“ je skladba anglickej big beatovej skupiny The Prodigy. Bola vydaná ako singel v novembri 1996, ako druhý singel z albumu "The Fat of the Land". Skladba dosiahla 1. miesta v rebríčkoch UK Singles Chart a Suomen virallinen lista. Skupina zahrala skladbu „Breathe“ počas MTV Video Music Awards 1997 a vyhrala cenu Viewer's Choice.
Breathe

Breathe môže byť:
Mužská dvojhra na Movistar Open 2010

Mužská dvojhra na Movistar Open 2010 sa hrala ako súčasť Movistar Open 2010 od 1. do 7. februára 2010. Titul získal Brazilčan Thomaz Bellucci, ktorý vo finále porazil Argentínčana J. Mónaca 6-2 0-6 6-4. Bol to jeho 2. titul v dvojhre na okruhu ATP.
Štátna cesta 415 (Chorvátsko)

Štátna cesta 415 () je štátna cesta v Chorvátsku, ktorá sa nachádza v Dubrovnícko-neretvianskej župe na polostrove Pelješac. Je dlhá 7,2 kilometra a spája cestu D414 s trajektným prístavom Trpanj, odkiaľ pokračujú trajekty do prístavu Ploče v pevninskej časti krajiny. Tu na cestu D415 nepriamo nadväzuje D413.
Popis trasy.
Trasa cesty "D415" sa začína v križovatke tvaru písmena Y s cestou D414, ktorá leží v katastrálnom území osady Donja Banda a nachádza sa v nadmorskej výške 298 m n. m. Cesta pokračuje severným smerom asi kilometer po križovatku s lokálnou cestou 69026 do osady Oskorušno, kde sa stáča na západ. Klesajúc stále nižšie ku hladine mora pokračuje asi tri kilometre, potom sa opätovne stáča na sever a nasleduje križovatka s "L69002", ktorá vedie do neďaleko stojacej osady Gornja Vručica. Po ďalších troch kilometroch cesta dosahuje južný koniec intravilánu obce Trpanj, cez ktorý pokračuje ešte asi kilometer. V strede obce sa na "D415" ešte napája "L69074", ktorá obsluhuje severnozápadné pobrežie polostrova Pelješac a za križovatkou nasleduje miestny prístav, kde sa trasa "D415" končí.
Hustota premávky.
Sčítania hustoty dopravy sa na ceste D415 nevykonávajú, no spoločnosť "Hrvatske ceste" vo svojej štatistike uvádza hodnoty zistené spoločnosťou "Jadrolinija", ktorá prevádzkuje trajektnú linku Trpanj-Ploče. Z čísel je zrejmé, že trajekt, a teda aj cesta D415 je v letnej turistickej sezóne využívaná približne 2,6-krát viac, než priemerne za celý kalendárny rok.
Eden

Eden môže byť:
Helena Krajčiová

Helena Krajčiová (* 19. apríl 1975, Skalica) je slovenská divadelná, televízna, dabingová a filmová herečka a speváčka.
Vyštudovala konzervatórium a následne herectvo na VŠMU. Počas štúdia účinkovala na rôznych scénach. Po štúdiu sa stala členkou Slovenského národného divadla, z ktorého po čase odišla. Účinkovala aj v divadle Nová scéna v muzikáli "Hello Dolly!", v ktorom stvárnila hlavnú postavu. V roku 2004 získala ocenenie "Talent roka".
V súčasnosti hosťuje v SND, účinkuje v divácky úspešných televíznych seriáloch, ako speváčka pôsobí v skupine Fragile a je známa aj vďaka dabingu.
Prvou filmovou úlohou bola postava Márie vo filme Pokoj v duši za ktorú získala cenu Slnko v sieti.
Rocketdyne

Rocketdyne je americká firma, ktorá desiatky rokov vyrába okrem iného motory pre rakety využívané aj NASA. Je súčasťou firmy Boeing.
História.
Spoločnosť bola založená v roku 1955 v Canoga Parku, štát Kalifornia. V roku 1984 sa spojila s letectvom armády USA (NAA). Potom došlo k spojeniu s Rockwellovou medzinárodnou spoločnosťou a tú v decembri 1996 kúpila veľká spoločnosť Boeing. Firma teraz používa aj označenie Boening Rocketdyne.
Známe produkty.
Firma vyrobila motory rôznych typov pre rakety Saturn, Delta, Atlas. Množstvo veľkých aj malých motorov má označenie Rocketdyne. Neskôr sa spolu s Boeningom podieľala aj na vývoji motorov pre americké raketoplány.
Ian Shaw (egyptológ)

Dr. Ian Shaw (* 1961) je britský egyptológ a docent egyptskej archeológie na Liverpoolskej univerzite. Jeho aktivity boli donedávna zamerané prevažne na oblasť "el-Amarny" (Achetaton), v ostatnom čase pracuje na viacerých archeologických výskumoch v lokalitách staroegyptských baní a kameňolomoch rôznych historických období. Jeho primárnym zameraním je výskum metód a postupov práce staroegyptských remeselníkov a robotníkov. Publikoval aj niekoľko prác o vedení vojen v starovekom Egypte, čo je téma, ktorá bola donedávna prehliadaná alebo len okrajovo spomínaná vo vedeckých prácach.
Okrem pôvodnej tvorby redigoval niekoľko „slovníkov“ o starovekom Egypte, ktoré sú skôr encyklopédiami než lexikónmi s touto tematikou.
Ian Shaw

Ian Shaw môže byť:
The Fat of the Land

The Fat Of The Land je tretí štúdiový album britskej electronica/rave/big beat skupiny The Prodigy. Album bol vydaný vydavateľstvom XL Recordings dňa 30. júna 1997, v Spojených štátoch dňa 1. júla 1997 vydavateľstvom Maverick Records. Názov albumu pochádza zo starého anglického výrazu „living off the fat of the land (žijú z tuku krajiny)“ čo znamená „sú bohatí“ alebo „žijú si dobre“.
Zloženie.
Vzorky sú použité na väčšine skladieb z albumu. Matt Cameron zo skupiny Soundgarden a neskôr Pearl Jam je nepravdivo pripísaný ako "Mark" v poznámkach na obale. "Fuel My Fire" je cover skladby "Hungry for Stink" skupiny L7.
Prijatie.
Album debutoval na #1 v rebríčku Billboard 200. Album bol od tej doby už dvakrát ocenený platinou a v Spojených štátoch sa predalo viac ako 2 milióny kópií.
Album vstúpil do Guinessovej knihy rekordov ako najrýchlejšie sa predávajúci UK album v roku 1999 a bol takisto nominovaný na Grammy Award.
Album bol nominovaný na 1997 Mercury Music Prize.
V roku 1998 čitatelia časopisu Q hlasovali album The Fat of the Land za deviaty najlepší album všetkých čias. V roku 2000 ho magazín Q umiestnil na číslo 47 v jeho zozname 100 najlepších britských albumov všetkých čias. Taktiež časopis Q zaradil tento album do Best 50 Albums of Q's Lifetime na #43.
Rolling Stone magazín ho zahrnul do Rolling Stone's "Essential Recordings of the 90's".
Magazín Spin ho zaradil na 20. miesto na jeho zozname "Top 20 Albums Of The Year".
Magazín Melody Maker ho zaradil na 13. miesto na jeho zozname "Albums Of The Year" z roku 1997.
Magazín Village Voice ho zaradil na 29. miesto na jeho zoznam 1997 Pazz &amp; Jop Critics' Poll.
Magazín NME ho zaradil na 17. miesto 1997 Critics' Poll.
Album je zaradený aj v knihe 1001 Albums You Must Hear Before You Die.
V roku 2004 spoluzakladateľ skupiny KISS Gene Simmons zahŕňa "Firestarter" do svojho sólového albumu Asshole.
Album vyvolal aj isté polemiky. Národná organizácia žien National Organization for Women, ktorá protestuje proti manželstvu "Smack My Bitch Up", aj keď kapela tvrdila že jej pravdivé vysvetlenie je "robiť niečo intenzívne".
Ukážky.
Hlavná vokálna vzorka "Smack My Bitch Up" je prevzatá zo skladby "Give The Drummer Some" americkej hip-hopovej skupiny Ultramagnetic MCs.
"Breathe" prevzala vzorky zvukových efektov z americkej hip-hopovej skupiny Wu-Tang Clan a ich hudobného videa pre singel "Da Mystery of Chessboxin'".
"Serial Thrilla" má vzorky riffov zo skladby "Selling Jesus" anglickej rockovej skupiny Skunk Anansie.
Hlavný riff v skladbe "Mindfields" je vzor skladby skladateľa Johna Barryho z roku 1974 "Hip to Trip" použitého vo filme The Man with the Golden Gun.
"Climbatize" vzorky zvukových riffov zo skladby "The Horn Track" od elektronického hudobníka Tima Taylora s umeleckým menom Egyptian Empire.
"Firestarter" má vzorky gitarových riffov zo skladby "SOS" od americkej rockovej skupiny The Breeders, a "Hey!" vokály zo skladby "Close (To the Edit)" od anglickej tanečnej skupiny Art of Noise.
Obřany

Obřany sú katastrálne územie, jedno zo štyridsaťosem katastrálnych území štatutárneho mesta Brna a do 16. apríla 1919 samostatná obec. Katastrálne územie má rozlohu 527,61 ha, je tu evidovaných 18 ulíc a 1 121 adries. Celé katastrálne územie je súčasťou mestskej časti Brno-Maloměřice a Obřany.
Česko-Slovensko na Festival international du film

Účasť Česko-Slovenska na Medzinárodnom filmovom festivale v Cannes od roku 1946 po rozdelenie krajiny na samostatné štáty roku 1993.
Filmová účasť.
1 krátkometrážny film, 2 section parallèle (nešpecifikované), 3 nesúťažný film, 4 Un Certain Regard, 5 Štrnásťdenník režisérov
Granulácia

Granulácia môže byť:
Hold Your Colour (Bipolar Vocal Mix)

„Hold Your Colour (Bipolar Vocal Mix)“ je piaty singel austrálskej drum and bassovej skupiny Pendulum, z ich debutového albumu "Hold Your Colour". Je to celkovo ich ôsmy singel v poradí. Bol vydaný ako dvojitá A-strana cez vydavateľstvo Breakbeat Kaos dňa 6. marca 2006. singel obsahuje dve skladby z albumu - remix skladby „Hold Your Colour“ a „Streamline“. Na skladbe „Hold Your Colour“ spolupracoval hosťujúci gitarista Andrew Goddard a basgitarista Jon Stockman z Perthskej skupiny Karnivool.
Zoznam skladieb.
12" singel 
CD singel 
Zostava.
Nasledujúci ľudia sa podieľali na „Hold Your Colour“ / „Streamline“.
Liberálna strana (Spojené kráľovstvo)

Liberálna strana bola jednou z dvoch hlavných politických strán od polovici 19. storočia až do vzniku Labouristickej strany v 20. rokoch 20.storočia a stala sa treťou dôležitou stranou britskej politiky po roku 1988 keď sa zlúčila so Sociálno demokratickou stranou s ktorou vytvorila novú Liberálno demokratickú stranu.
V 19. storočí presadzovala strana to, čo sa v súčasnosti nazýva klasickým liberalizmom – podporovala ekonomickú politiku laissez faire predovšetkým voľný obchod a minimalizáciu štátnych zásahov do ekonomiky. Preferovala sociálne reformy, slobodu jednotlivca, obmedzenie moci panovníka a Anglikánskej cirkvi a rozšírenie volebného práva.
Reč naša

Reč naša je prvý štúdiový album slovenskej hip-hopovej skupiny Názov Stavby. Album vyšiel 15. marca 2003 pod vydavateľstvom MadDrum. Na albume sa začalo pracovať už na konci roka 2001 a pôvodne mal vyjsť už v roku 2002, ale nakoniec sa nevyhol odkladu. Album sa stretol s mnohými pozitívnymi reakciami či už v recenziach alebo u fanúšikov a mnohými je považovaný za klasiku v slovenskom hip-hope. Skladba "Štáťanúti" sa objavila aj na kompilácii "Vybrané z davu" a v lete 2003 bola nasadená do piateho kola hitparády stránky Hip-Hop.sk a vydržala tam po ďalších 7 rokov.
O všetky produkcie sa postaral Hajtkovič a album obsahuje jediného hosťa - speváčku Michelle.
Album vyšiel aj vo vinylovej verzii pod vydavateľstvom BoomBap Records v roku 2004.
Újezdec (okres Prachatice)

Újezdec sú obec v Česku v okrese Prachatice v Juhočeskom kraji. 28. augusta 2006 tu žilo 53 obyvateľov.
Ladná

Ladná () je obec v Česku v okrese Břeclav v Juhomoravskom kraji. 1. januára 2013 tu žilo 1 245 obyvateľov. 
Od 1. júla 1976 do 30. júna 2006 bola dedina Ladná časťou mesta Breclav, od ktorého sa oddelila.
Rjúho Nonoguči

Rjúho Nonoguči (, rodným menom Nonoguči Čikašige; * 1595 Kjóto - † 1669) bol básnik haiku a výtvarník - maliar. Považuje sa za prvého autora a zakladateľa umenia haiga.
Život a dielo.
Sám seba nazýval „Hinaja“, menom vyplývajúcim z ich rodinnej firmy, ktorou bol obchod s bábikami. "Hina" sa nazývala bábika, ktorú ukazovali na tradičnom festivale malých dievčatiek. Študoval poéziu renga u majstra Inavaširó Ken'jo a haiku poéziu u majstra Macunaga Teitoku. Ako člen jeho školy bol angažovaný v zostavovaní antológie „Enoko-šú“, potom založil svoju vlastnú školu haiku. Publikoval viaceré zbierky poézie, napríklad zbierku „ľahkovážnej poézie“ „Haikai Hókušó“(1633) a „Hanahiguša“. Tiež napísal zbierku poézie [河舟付徳万歳] / 立圃 [撰] Milión rokov starý riečny čln /立圃[撰]
カワブネ ツケタリ トク マンザイ Toku Manzai Tsuketari Kawabune.(1653) 
Študoval kresbu u majstra Kanó Tan'jú. Rjúho Nonoguči je považovaný za zakladateľa umenia haiga, pretože sa nachádzajú na zvitkoch s jeho haiku obvykle aj kresby spolu s kaligrafickým zápisom poézie. Tento názor sa nachádza v štúdii Fumiko Y. Jamamota, Stephena Addisa a Japonskej encyklopédii Louisa Fréderica. Rjúho Nonoguči je autorom obdivovanej série haigy "Juniši Kuawase"(1666) na tému čínskeho horoskopu, kde nakreslil symboly jednotlivých znamení ako zvieratá oblečené v dobových kimonách doplnené haiku veršami. Toto dielo vysoko ocenil Watanabe Kazan (1793-1841). Sám Rjúho však nezaložil nikdy školu haigy, len školu haiku. Písal aj prózu, hlavne haibun - cestovný denník.
Dielo.
Príklad haiku z autorskej dielne Ryúhoa Nonogučiho:
春の海
ひねもすのたり
たりかな
Witchcraft

„Witchcraft“ je druhý singel austrálskej drum and bassovej skupiny Pendulum, ktorý bol vydaný z ich tretieho štúdiového albumu "Immersion". Bol vydaný ako digitálny singel na iTunes dňa 18. júla 2010 a s CD singlom bol vydaný na nasledujúci deň. V rebríčku UK Singles Chart dosiahol 62. miesto. Videoklip sa začal natáčať 2. júna a bol ukončený 25. júna 2010, ako to potvrdil Twitter Roba Swira. Singel obsahuje dubstep mix Roba Swira, remixy drum &amp; bassových DJov a producentov John B a Netsky a remix od house DJa a producenta Chuckie. Exkluzívne video Witchcraft bolo umiestnené do sekcie členov skupiny Pendulum "The Other Side". Obal singlu je obdobný s obalom ich debutového albumu Hold Your Colour.
Formáty a zoznamy skladieb.
Toto sú hlavné formáty a súvisiace zoznamy skladieb singlov verzií „Witchcraft“, vytvoril a napísal ich Rob Swire a Gareth McGrillen.
CD singel 
Digitálny singel 
iTunes digital bundle 
Úspech.
"Witchcraft" najprv debutoval 30. mája 2010 v UK Singles Chart na 62. mieste, po vydaní albumu, "Immersion", ktorý tiež dosiahol prvý týžeň číslo 1. Singel však vypadol z Top 100 z druhého týždňa. Dňa 11. júla 2010 singel začal stúpať späť do UK Singles Chart a dosiahol 113. priečku. Singel sa nato vyšplhal 18. júla späť do Top 100 na číslo 67. Po fyzickom vydaní sa singel dostal o 38 miest vyššie a tak dosiahol číslo 29 a určil sa tretím najúspešnejším singlom po boku singla „Granite“ a piatym Top 40 singlom v Spojenom kráľovstve.
Personál.
Na singli "Witchcraft" sa podieľali:
členovia Pendulum:
Ostatní členovia:
Jürgen von Beckerath

Jürgen Rudolf Friedrich von Beckerath (* 19. február 1920, Hannover, Nemecko – † 26. jún 2016) bol nemecký egyptológ a emeritný profesor na Vestfálskej Wilhelmovej univerzite v Münsteri.
Život.
Školské roky strávil vo štvrti Höchst vo Frankfurte nad Mohanom, kde roku 1939 zmaturoval. Následne nastúpil na vojenskú službu, z ktorej bol onedlho prepustený kvôli zraneniu.
Po vojne začal v Mníchove štúdium egyptológie, ktoré v roku 1950 ukončil promóciou. Roku 1957 sa stal odborným asistentom a 1963 súkromným docentom na Mníchovskej univerzite. V rokoch 1966–1967 prednášal ako hosť na Columbijskej univerzite v New Yorku. V roku 1970 sa stal riaditeľom a profesorom na Vestfálskej Wilhelmovej univerzite v Münsteri, z ktorej roku 1985 odišiel do dôchodku. Počas tohoto obdobia uverejnil niekoľko veľmi cenených vedeckých prác.
Dnes žije so svojou ženou Irmgard v Schlehdorfe pri Kochelskom jazere v Hornom Bavorsku.
Význam.
Medzi najdôležitejšie von Beckerathove práce patria "Handbuch der ägyptischen Königsnamen" (doslova "Príručka egyptských kráľovských mien") a "Chronologie des pharaonischen Ägypten" (doslova "Chronológia faraónskeho Egypta"). Dnes patria medzi štandardné práce egyptológie.
Jeho najdôležitejšou a najvplyvnejšou vedeckou prácou však ostáva výskum Druhého prechodného obdobia, v ktorom bol aj habilitovaný.
Liberálna strana

Liberálna strana môže byť:
Újezdec (okres Svitavy)

Újezdec je obec v Česku v okrese Svitavy v Pardubickom kraji. 1. januára 2010 tu žilo 96 obyvateľov.
Rohov (okres Opava)

Rohov je obec v Česku v okrese Opava v Moravskosliezskom kraji. 1. januára 2010 tu žilo 629 obyvateľov.
Shannon Szabadosová

Shannon Szabadosová (orig. "Shannon Szabados", * 6. august 1986, Edmonton, Alberta, Kanada) je kanadská reprezentačná brankárka v ľadovom hokeji. Po svojom prastarom otcovi je maďarského pôvodu.
Úspechy.
Je držiteľkou zlatej medaily na ZOH 2010 v kanadskom Vancouveri a striebornej medaily na MS 2009 vo fínskej Hämeenlinne.
Bilancia na ZOH 2010.
Na ZOH 2010 nastúpila v troch stretnutiach, kde odchytala plný počet 180 minút a z 59 striel inkasovala len jediný gól od Švajčiarky Darcie Leimgruberovej.
Festival de Cannes

Festival de Cannes alebo po slovensky Festival v Cannes (do roku 2002: "Festival international du film", t.j. "Medzinárodný filmový festival") je medzinárodný filmový festival, ktorý sa každoročne koná vo francúzskom meste Cannes od roku 1946. Zakladateľom festivalu je Jean Zay. Hlavnou cenou je Zlatá palma.
V roku 2023 sa konal 76. ročník festivalu.
Program festivalu.
Sekcia „Oficiálny výber“:
Sekcie súbežné s festivalom ():
Sekcie súbežné s festivalom od iných organizátorov:
Jameson

Jameson je írska značka whiskey. Rovnomennú distilériu založil v roku 1780 v Dubline John Jameson. Do roku 1971 bola táto whiskey destilovaná v Bow Street (Smithfield Village) v Dubline. Dnes sa produkuje v meste Cork a na pôvodnom mieste je len expozícia starej distilérie. Táto značka patrí k najznámejším producentom whiskey na svete.
Produkty.
K "John Jameson &amp; Son Limited" patria aj:
John Kelly z Killanne

John Kelly of Killanne († 21. júl 1798) zohral významnú rolu počas írskej rebélie v roku 1798, bol jedným z vodcov, ktorí v bitke pri Three Rocks dobyli mesto Wexford. V bitke pri New Ross bol ťažko zranený a následne sa vrátil do mesta Wexford.
Hudba.
Jeho udatné skutky boli predlohou známej tradičnej írskej balady "Kelly of Killanne", ktorú napísal Patrick Joseph McCall.
Štátna cesta 416 (Chorvátsko)

Štátna cesta 416 () je štátna cesta v Chorvátsku, ktorá sa nachádza v Dubrovnícko-neretvianskej župe na polostrove Pelješac. Je dlhá 0,9 kilometra a spája cestu D414 s trajektným prístavom Prapratno, odkiaľ vedie trajektná linka na ostrov Mljet. Tam na D416 nadväzuje D123.
Priebeh trasy.
Trasa cesty "D416" začína v križovatke tvaru písmena Y s cestou D414, ktorá leží v nadmorskej výške 70 m n. m. Cesta odtiaľ vedie juhovýchodným smerom prudko klesajúc ku prístavu. Po približne 600 metroch nasleduje križovatka s miestnou komunikáciou, ktorá vedie do centra osady Prapratno a po ďalších 300 metroch je komunikácia ukončená trajektným nástupiskom a parkoviskom.
Hustota premávky.
Na ceste D416 nie je pravidelne sčítavaná hustota dopravy jej prevádzkovateľom, nakoľko má len 900 metrov. Štatistika hustoty dopravy sa preto vytvára na základe počtu prepravených automobilov na ostrov Mljet. V letnom období možno bádať vyše dvojnásobný nárast priemerného denného počtu vozidiel oproti celoročnému priemeru.
Štátna cesta 417 (Chorvátsko)

Štátna cesta 417 () je štátna cesta v Chorvátsku, ktorá sa nachádza v Osijecko-baranjskej župe neďaleko mesta Osijek. Je dlhá 2,3 kilometra a začína sa v mimoúrovňovej križovatke s cestami D2 a D213, ktoré tvoria južný obchvat mesta. Cesta sa končí v riečnom prístave Osijek.
Štátna cesta 523 (Chorvátsko)

Štátna cesta 523 () je 2,9 kilometra dlhá štátna cesta v Chorvátsku, ktorá leží v Prímorsko-gorskokotarskej župe, neďaleko odbočky k Mostu Krk. 
Plní funkciu spojnice medzi cestou D501 a D8, resp. D102, ktorá pokračuje na ostrov Krk.
Štátna cesta 418 (Chorvátsko)

Štátna cesta 418 () je štátna cesta v Chorvátsku, ktorá sa nachádza v Osijecko-baranjskej župe neďaleko mesta Osijek. Je dlhá 2,5 kilometra a spája štátnu cestu 2 s osijeckým letiskom, ktoré leží juhovýchodne od mesta.
Štátna cesta 420 (Chorvátsko)

Štátna cesta 420 () je štátna cesta v Chorvátsku, ktorá sa nachádza v Dubrovnícko-neretvianskej župe v meste Dubrovnik. Je dlhá 2,8 kilometra a spája štátnu cestu 8 s prístavom Gruž.
Movistar Open 2010

Movistar Open 2010 bol tenisový turnaj mužov, ktorý sa konal v dňoch od 1. do 7. februára 2010 na otvorených antukových dvorcoch v čilskom meste Viña del Mar. Titul v dvojhre získal Brazilčan Thomaz Bellucci , ktorý vo finále porazil Angentínčana Mónaca. Bol to jeho 2. titul v dvojhre na okruhu ATP. Titul vo štvorhre získali Poliak Łukasz Kubot a Rakúšan Oliver Marach, ktorí vo finále porazili taliansko-argentínsky pár Potito Starace, Horacio Zeballos. Pre Kubota to bol štvrtý a pre Maracha 6. titul vo štvorhre na okruhu ATP. 
Víťazi.
Dvojhra mužov.
 Thomaz Bellucci vs. Juan Mónaco 6-2 0-6 6-4
Štvorhra mužov.
 Łukasz Kubot / Oliver Marach vs. Potito Starace / Horacio Zeballos 6-4 6-0
Players Tour Championship 2010/2011 – Turnaj 3

Players Tour Championship Turnaj 3 bol tretí snookrový turnaj v rámci série Players Tour Championship v sezóne 2010/2011. Konal sa 6. - 8. augusta vo World Snooker Academy v Sheffielde. Víťazom sa stal Tom Ford, ktorý vo finále porazil Jacka Lisowského 4-0 a získal tak svoj prvý profesionálny titul.
Body do rebríčka.
Profesionálnym hráčom boli ponúknuté aj body do rebríčka Main Tour:
Predkvalifikácia.
Predkvalifikácia sa hrala 24.júla 2010.
2.kolo.
V zápasoch označených * sa súper nezúčastnil
J-2

J-2 bol raketový motor na kvapalné pohonné látky používaný v programe Apollo na druhom stupni rakety Saturn IB a na druhom a treťom stupni rakety Saturn V. Ako palivo bol použitý kvapalný vodík a ako okysličovadlo slúžil kvapalný kyslík. Pôvodná verzia J-2 bola vyradená spolu s ukončením programu Apollo, ale nová verzia nazývaná J-2X má byť použitá pre druhý stupeň rakiet Ares I a V.
História.
Počiatky vývoja motora siahajú do konca roka 1959 a začiatku roka 1960, kedy prebiehal vývoj Saturnu I a boli zvažované rôzne varianty jeho vyšších stupňov. Pôvodná koncepcia v tom čase zahŕňala viacero variabilných verzií rakiet Saturn a veľké nosnej rakety označovanej ako Nova. S príchodom novej koncepcie programu Apollo a teda aj cesty na Mesiac, boli plány zoškrtané a J-2 teda slúžil len na raketách Saturn IB a Saturn V. Najdôležitejšou bola jeho úloha na stupni S-IVB, ktorý bol používaný ako druhý stupeň Saturnu IB a zároveň ako tretí Saturnu V. Na Saturne V plnil dôležitú úlohu, pretože po dosiahnutí parkovacej obežnej dráhy bol zapálený znovu a vyslal kozmickú loď Apollo na prechodovú dráhu k Mesiacu. 
Budúce použitie.
Po vyradení raketoplánov Space Shuttle má ich miesto zaujať program Constellation a kozmická loď Orion. NASA plánovala využiť modernizovanú verziu J-2X pre Earth Departure Stage (kozmický ťahač pre dopravu nákladu k Mesiacu), ale po posúdení finančných nákladov padlo rozhodnutie o použití J-2X aj pre druhý stupeň Rakety Ares I a Ares V. Výskumom a výrobou bola poverená divízia firmy Pratt &amp; Whitney Rocketdyne.
Piskariovskoje memoriaľnoje kladbišče

Piskariovskoje memoriaľnoje kladbišče (, doslova: Piskariovský pamätný cintorín) je pamätný komplex na mieste masových hrobov obetí blokády Leningradu (1941 - 1944). Pomenovaný je podľa dedinky Piskariovo neďaleko Petrohradu. Cintorín bol pôvodne založený v roku 1939. Otvorený v roku 1960 na pamiatku obetí blokády. Komplex sa stal miestom pre 470 000 civilných obetí blokády a 50 000 vojakov, ktorí bojovali za prelomenie blokády. Blokáda mesta trvala od 4. septembra 1941 do 20. januára 1944. Pozoruhodnou v komplexe je socha "Matka - Vlasť" a večný oheň. Súčasťou komplexu je aj múzeum blokády. Medzi jeho exponátmi možno nájsť aj kópiu denníka Táne Savičevovej.
Marston Morse

Harold Calvin Marston Morse (* 24. marec 1892, Waterville, Maine, USA - † 22. jún 1977, Princeton, New Jersey) bol americký matematik. Je známy predovšetkým vďaka práci vo variačnom počte a v diferenciálnej topológii, špeciálne vďaka práci v tzv. teórii kritických bodov, dnes nazývanej aj Morseova teória.
Live &amp; Rare

Live &amp; Rare je kompilačný album metalovej skupiny KoЯn, obsahujúci živé a raritné štúdiové nahrávky. Obsahuje všetkých sedem skladieb z DVD "Live at CBGB's", dve skladby z vystúpenia kapely na festivale Woodstock 1999, tri cover verzie, a pieseň „Proud“, ktorou kapela prispela k soundtracku na film "I Know What You Did Last Summer". Album bolo vydané po tom, čo kapela opustila vydavateľstvo Epic, takže na jeho zostavení a vydaní sa vôbec nepodielala.
Blood Sugar / Axle Grinder

Blood Sugar / Axle Grinder je singel austrálskej drum and bassovej skupiny Pendulum, ktorý vydala dňa 18. júna 2007. Bol to posledný singel ktorý skupina vydala v spolupráci z vydavateľstvom Breakbeat Kaos a bol vydaný ako 12" vinyl. Obidve skladby boli neskôr pridané do reedície ich debutového albumu "Hold Your Colour" vzhľadom na ich popularitu.
Informácie o skladbe.
V roku 2005 bola vytvorená dubplate verzia skladby „Blood Sugar“ zahŕňajúca text "OK fuck it. I lied. It's drum and bass. What you gonna do?" teda v preklade "OK seriem na to. Klamal som. Je to drum and bass. Čo urobíš?". Skladba sa potom vrhá do refrénu.
Formáty a zoznamy skladieb.
Formáty a zoznamy skladieb singlu „Blood Sugar“.
12" vinyl singel 
Digitálny singel 
"Axle Grinder" obsahuje ukážky z americkej TV show The Twilight Zone.
RL-10

RL-10 je raketový motor na kvapalné pohonné látky, bol prvým americkým motorom spaľujúci kvapalný kyslík a vodík. Bol vyvinutý spoločnosťou Pratt &amp; Whitney na začiatku 60. rokov. Používal sa na druhom stupni rakety Saturn I, ďalej na raketovom stupni Centaur rakiet Atlas a Titan a tiež na druhom stupni rakety Delta IV.
História.
Počiatky motora RL-10 spadajú až do roku 1946, keď americké námorníctvo začínalo overovať použiteľnosť kvapalného vodíka ako pohonnej látky rakiet. Väčšina raných pokusov bola vykonaná v JPL (Jet Propulsion Laboratory). Hoci v rámci programu nebol vyrobený na let dôkladne pripravené motor, bolo získaných veľa skúseností s výrobou a uchovávaním veľkého množstva kvapalného vodíka. Tieto skúsenosti boli dôležité pre neskoršie projekty.
Keď vstúpili do služby prvé typy rakiet Atlas, bola vznesená požiadavka na zvýšenie ich nosnosti pridaním silného druhého stupňa, ktorý bude schopný vyniesť ťažšie náklady. Roku 1958 bol spoločnosti General Dynamics udelený kontrakt na výrobu stupňa nazvaného Centaur, ktorý mal splniť zadané požiadavky. Na vývoj motora pre stupeň Centaur bola najatá spoločnosť Pratt &amp; Whitney, ktorá predstavila svoj motor XLR-115. V roku 1960 zadala NASA firme Pratt &amp; Whitney kontrakt na vývoj silnejšej verzie XLR-119 pre pohon druhého stupňa rakety Saturn I. Pôvodne sa počítalo s použitím štyroch motorov XLR-119, projekt však sprevádzali problémy a NASA bola prinútená projekt prehodnotiť a využiť šesticu existujúcich motorov XLR-115. XLR-115 bol premenovaný na RL-10 a prvý let dôkladne pripravené kusy boli dodané v júni 1962. Motory boli ďalej vylepšované a sú stále využívané v raketách Atlas V a Delta IV. Zvažovalo sa aj jeho využitie v niektorých nerealizovaných projektoch ako napríklad raketa Nova, vylepšené verzie rakety Saturn a experimentálne McDonnell Douglas - Delta Clipper.
Technická špecifikácia.
Motor RL-10 bol za svoju takmer 50-ročnú výrobnú kariéru mnohokrát modifikovaný, ale pôvodný koncept zostal nezmenený. Motor využíva pre dopravu paliva expanzný cyklus a systém nakláňania motora je riešený elektromechanicky. Chladenie dýzy a spaľovacej komory je riešené regeneratívnou cirkuláciou kvapalného vodíka cez kanáliky v stenách.
Budúce použitie.
V roku 2005 bolo oznámené, že nový lunárny modul Altair bude vybavený celkom piatimi motormi RL-10. Štyrmi pre zostup na Mesiac a jedným pre vzlet. Na tento účel budú motory upravené tak, aby bolo možné regulovať ich ťah až na 10 % nominálneho, to kvôli plynulému dosadnutie na povrch Mesiaca. NASA si od motorov RL-10 sľubuje zníženie nákladov a zvýšenie bezpečnosti, vďaka jeho spoľahlivosti a dlhoročným skúsenostiam s jeho prevádzkou.
Řečkovice

Řečkovice je katastrálne územie, jedno zo štyridsaťosem katastrálnych území štatutárneho mesta Brna a do 1. júla 1960 samostatná obec. Má rozlohu 668,45 ha, je tu evidovaných 97 ulíc a 3 373 adries. Celé katastrálne územie je súčasťou mestskej časti Brno-Řečkovice a Mokrá Hora.
Tuřany (Brno)

Tuřany je katastrálne územie, jedno zo štyridsaťosem katastrálnych území štatutárneho mesta Brna a do 16. apríla 1919 samostatná obec. Má rozlohu 961,37 ha, je tu evidovaných 43 ulic, 1 004 adries. Celé katastrálne územie leží v mestskej časti Brno-Tuřany.
Kosovo je Srbija

Kosovo je Srbija (, slovensky "Kosovo je Srbsko") je hlavné motto prosrbských protestov proti nezávislosti Kosova. 
Protesty.
Transparenty s týmto heslom sa objavovali na početných demonštráciách Srbov po celom svete; prvým významným použitím tohto tvrdenia, kde sa na Kosovo poukazuje ako na integrálnu súčasť srbského štátu, bol veľký protest v Belehrade, ktorý sa uskutočnil práve pod týmto názvom.
Pod názvom "Solidarita - Kosovo je Srbsko" () bola v Srbsku spustená mediálna kampaň, ktorú začal Petar Petkovič počas rokovaní o Kosove v roku 2007. Tejto akcie sa zúčastnili viaceré osobnosti srbského verejného života ako napr. herci Baťa Živojinović, Svetlana Bojkovice, Dragan Bjelogrlić, Sergej Trifunovic, Dragan Jovanović, muzikanti a speváci Bora Djordjevič, Djordje David, Miki Jevremovič Sladjana Miloševič, Merima Njegomir ako aj režisér Emir Kusturica.
21. marca 2008 bol srbský plavec Milorad Čavić vylúčený z európskeho plaveckého šampionátu potom, čo po víťazstve v disciplíne motýlik obliekol tričko s týmto nápisom a porušil tak zásadu, podľa ktorej má zostať šport apolitický.
Mráz

Mráz môže byť:
Prix de la mise en scène

Prix de la mise en scène (doslova: "Cena za réžiu") je cena udeľovaná na Medzinárodnom filmovom festivale v Cannes. Prvýkrát bola udelená na I. ročníku festivalu v roku 1946. Párkrát nebola udelená. 
Víťazi.
1 Názov ceny bol "Grand prix du cinéma de création"
Sami Khedira

Sami Khedira (* 4. apríla 1987, Stuttgart) je nemecký futbalista, hrajúci za klub Juventus Turín a reprezentáciu Nemecka. Jeho otec pochádza z Tuniska, matka je Nemka.
Zlatá kamera (Cannes)

Zlatá kamera () je udeľovaná na Medzinárodnom filmovom festivale v Cannes za najlepší filmový debut z výberu filmov, ktoré boli prezentované v oficiálnej sekcií a sekcií súbežnej s festivalom ("La Semaine de la critique" a "Štrnásťdenník režisérov"). Prvýkrát bola udelená na XXXI. ročníku festivalu v roku 1978.
Udeľuje ju porota pre Zlatú kameru. Filmy, ktoré nemôžu vyhrať túto cenu, ale boli neobyčajné, získajú "Osobité uznanie" ().
Slovensko na Festival de Cannes

Toto je článok o účasti Slovenska na Festival de Cannes (resp. do roku 2002 Festival international du film) od roku 1992 po súčasnosť. 
Slovensko na festivale podporuje Slovenský filmový ústav (SFÚ), MK SR a Slovenská asociácia producentov v audiovízii (SAPA).
Filmová účasť.
1 Štrnásťdenník režisérov, 2 Cinéfondation
Víťazstvá.
Cena CICAE () je cena Medzinárodnej konfederácie artkín ().
Mirka Brezovská

Miroslava „Mirka“ Brezovská (* 9. júl 1964, Košice) je slovenská speváčka, textárka a prekladateľka. Jej otec je hudobný skladateľ Ali Brezovský, mama je textárka Vlasta Brezovská a brat Marek Brezovský bol hudobník.
Zo života.
Vystupovala so svojou kapelou "Mona Lisa", s kapelou "Ventil RG". V roku 2009 bola porotkyňou súťaže Veľká cena Eurovízie - Slovensko.
Excentricita

Excentricita alebo excentrickosť alebo výstrednosť môže byť:
Back 2 You / Still Grey

„Back 2 You / Still Grey“ je tretí singel austrálskej drum and bassovej skupiny Pendulum. Bol vydaný dňa 22. marca 2004 nezávislým vydavateľstvom Timeless Recordings a bol to prvý a jediný singel vydaný týmto vydavateľstvom. Na skladbe "Still Grey" spolupracoval gitarista Evan Short zo skupiny Concord Dawn a skladba bola zaradená na CD vydanie albumu "Hold Your Colour" vydané v júni 2005.
Podklad a písanie.
Obidve skladby „Back 2 You / Still Grey“ napísal a vytvoril Rob Swire a Paul Harding. Na skladbe „Back 2 You“ sa tiež podieľal Gareth McGrillen. Na skladbe „Back 2 You“ spolupracovala speváčka Lisa Lindt zatiaľčo v skladbe „Still Grey“ hral na elektronickej gitare Evan Killjoy známejší ako Evan Short z novozélandskej drum and bassovej dvojice Concord Dawn.
Marketing a vydanie.
"Back 2 You / Still Grey" bol vydaný 22. marca 2004 ako štandardný 12" singel nezávislým vydavateľstvom Timeless Recordings. Skladba „Still Grey“ bola zaradená na CD vydanie albumu "Hold Your Colour", ale neskôr bola nahradená skladbou Axle Grinder, keď bola vydaná reedícia v roku 2007. „Back 2 You“ nebola zaradená na iné vydanie skupiny Pendulum, ale bol na dvoch kompiláciách vrátane "Drum &amp; Bass Arena", ktorý mixoval Andy C.
Zoznam skladieb.
"Back 2 You" napísali a vytvorili Rob Swire, Paul Harding a Gareth McGrillen. "Still Grey" napísali a vytvorili Rob Swire a Paul Harding.
12" vinylový singel 
Personál.
Nasledujúci ľudia prispeli k vytvoreniu „Back 2 You / Still Grey“.
Katedrála Bohozjavenia

Katedrála Bohozjavenia () sa nachádza v moskovskej časti Jelochovo a patrí medzi katedrály a chrámy, ktoré neboli zatvorené ani počas komunistickej diktatúry.
História.
Katedrála bola postavená v rokoch 1835 až 1845 v empírovom štýle podľa plánov architekta Je. D. Ťurina na mieste staršieho chrámu. V tomto staršom chráme bol podľa záznamom pokrstený veľký ruský spisovateľ Alexander Sergejevič Puškin v roku 1799. Chrám má päť kupol a jeho interiér zdobí krásny ikonostas vysoký 18 metrov. Katedrála bola po zničení Chrámu Krista hlavným centrom ruského pravoslávia a katedrálnym chrámom Moskovského patriarchátu až do roku 1991.
Súčasnosť.
Katedrála nestratila význam ani po roku 1991. Naďalej sa v nej konajú liturgie a v roku 2008 v nej našiel miesto posledného odpočinku moskovský patriarcha Alexej II.
Zdeněk Liška

Zdeněk Liška (* 16. marec 1922, Smečno – † 13. júl 1983, Praha) bol český hudobný skladateľ, ktorý sa venoval predovšetkým filmovej hudbe. Liškova hudba je nezmazateľne zapísaná v histórii filmového umenia 20. storočia. Ako jeden z prvých dokázal, že filmová hudba je nielen rovnocennou emotívnou súčasťou celého filmu, ale aj dramaturgicky dotvára umeleckú kvalitu celého diela.
Biografie a tvorba.
Liška pochádzal z muzikantskej rodiny a už v detstve prejavoval nadpriemerný hudobný talent. V roku 1944 absolvoval pražské konzervatórium v odbore kompozícia a dirigovanie, krátko pôsobil ako dirigent amatérskej filharmónie v Slanom (1944 – 1945). Po vojne začal pôsobiť ako hudobný skladateľ v štúdiu krátkeho filmu v Zlíne.
Ako prvá ho preslávila hudba k filmu "Vynález zkázy" Karla Zemana, vytvorenom v roku 1958, ktorá je skutočne objavná – autor v nej používa postupov, o ktorých sa dá povedať, že ide o prvú sofistikovanú „industriálnu“ hudbu dávno pred vznikom tohto žánru. Množstvu významných českých a slovenských filmov prispel svojim výnimočným „janáčkovským“ hudobným rukopisom k ich umeleckej veľkosti, napríklad Vláčilovym skvostom "Markéta Lazarová" a "Údolí včel", alebo Hertzovmu filmu "Spalovač mrtvol". Liškova hudba je aj pri zbežnom počutí nezameniteľná vďaka svojmu charakteristickému zvuku a nečakaným harmonickým postupom smerom k lahodným melodickým motívom. Experimentálny zvukový charakter má sprievod k Polákovmu sci-fi filmu "IKarie XB-1" alebo ku komédii "Jáchyme, hoď ho do stroje".
Medzi jeho umelecké vrcholy patrí okrem uvedených titulov aj hudba k filmom "Obchod na korze", "Ďáblova past", "Ovoce stromů rajských jíme", "Stíny horkého léta" alebo "Signum laudis". Bol neobyčajne plodným tvorcom, ako autor našiel uplatnenie vo viac ako sto šesťdesiatich celovečerných a v štyroch stovkách krátko a stredometrážnych filmoch. Venoval sa aj scénickej (Karlínské divadlo, Laterna Magika – za hudbu pre "Kinoautomat" na svetovej výstave Expo ’67 v Montreale, spoločne s Radúzom Činčerom a Jaroslavom Fričom stal laureátom štátnej ceny) a televíznej hudbe (Sequensove seriály Hříšní lidé města pražského a 30 prípadov majora Zemana).
V roku 2000 uviedla Česká televize dokument o jeho živote a diele pod názvom "Zdeněk Liška" (réžia Petr Ruttner).
Volkswagen Phaeton

Volkswagen Phaeton je luxusný sedan vyrábaný nemeckou automobilkou Volkswagen, a automobilkou je zaraďovaný do "premium class". Prvýkrát bol predstavený na autosalóne v Ženeve v roku 2002. Názov Phaeton pochádza z gréckej mytológie (Phaeton bol synom boha Hélia). Jeho produkcia skončila v roku 2015 .
Súhrn.
Phaeton by mal dokázať ísť celý deň rýchlosťou 300 km/h pri vonkajšej teplote 50 °C pri zachovaní vnútornej teploty 22 °C. Piëch žiadal aby maximálna rýchlosť bola obmedzená na /h. Ďalšou požiadavkou bolo, aby vozidlo malo torznú tuhosť 37000 Nm/°. Platforma Phaetonu a Volkswagen Group D1 platforma je zdieľaná s Bentley Continental GT a Bentley Continental Flying Spur. Niektoré systémy ako je napríklad prevodovka a niektoré motory sú spoločné s Audi A8. D1 je samostatná oceľová platforma, ktorá bola špeciálne vyvinutá pre Phaeton a Bentley Continental. D1 platforma je často zamieňaná za D3 platformu Audi, ktorá je celohliníková.
V roku 2005 mal Phaeton najdlhší rázvor osí kolies zo všetkých osobných automobilov Volkswagen.
Phaeton sa ručne montuje v ekologicky šetrnej továrni so skleneným exteriérom Transparent Factory v Drážďanoch v Nemecku. Táto továreň montovala do októbra roku 2006 aj vozidlá Bentley Continental Flying Spur, ale montáž bola premiestnená do anglického Crewe.
Karoséria Phaetonu sa vyrába a farbí vo veľkej továrni Volkswagen v Zwickau v Nemecku. Kompletné karosérie sú potom prepravované nazad asi špeciálnym cestným transportom do závodu v Drážďanoch.
Vlastnosti.
Vývoj vozidla viedol ku viac ako 100 jednotlivým patentom špecifických pre Phaeton. Charakteristické rysy zahŕňajú nekoncipovanú 4-zónovú klimatizáciu, vzduchový kompresor systému odpruženia a štandardný systém pohonu všetkých štyroch kolies 4Motion s medzinápravovým diferenciálom Torsen. Pri laku "Klavier Lack" je vozidlo farbené dvakrát a medzi prvým a druhým nanášaním farby je brúsené.
Pohonné jednotky.
Od roku 2007 možnosti pohonného ústrojenstva obsahujú nasledujúce motory. 4Motion, stály pohon všetkých kolies je jediným systémom hnacieho ústrojenstva k dispozícii. Pohon predných kolies bol k dispozícii len s motorom 3.2L V6 počas rokov 2002 a 2003.
Laokoón

Laokoón alebo Láokoón (starogr. "Λαοκόων" – Laokoón/iný prepis Láokoón, lat. "Laocoon") bol v gréckej a rímskej mytológii trójsky kňaz boha Apolóna alebo Poseidóna. Prvýkrát spomína Laokonta Arktinos z Miletu v 7. storočí pred Kr. vo svojom diele "Iliu persis" z ktorého sa zachovali len fragmenty. Neskorší autori gréckej a rímskej literatúry, v rámci opisov trójskej vojny spomínajú jeho činy, ale ich stvárnenie Laokonta je navzájom značne rozdielne. Až Vergílius okolo 1. storočia v epose Aineis presúva Laokonta na iné miesto a dáva ho vo svojom dlhšom opise do spojitosti s trójskou vojnou.
Mýtos podľa Vergília.
Keď trójska vojna trvala už desiaty rok a Gréci nedokázali dobyť Tróju, Odyseus navrhol, aby postavili mohutnú sochu dreveného koňa. Potom Gréci spálili a opustili svoj tábor. Kňaz Laokoón varoval obyvateľov mesta. Aby dokázal, že je to lesť, hodil oštep do dreveného koňa, z ktorého sa ozvalo rinčanie zbraní. Vtedy sa z mora vynorili dva obrovské hady, ktoré stiahli Laokonta i s jeho dvomi synmi do morských hlbín. Trójania uverili, že je to znamenie bohov a rozhodli sa dreveného koňa vtiahnuť do svojho mesta. V noci z brucha dreveného koňa vyskočili ozbrojení Gréci vedení Odyseom, ktorí premohli stráž pri bráne a do Tróje vpustili grécke vojsko, ktoré sa medzitým vrátilo. Tak sa podarilo Tróju dobyť.
Umelecké vyobrazenia.
Z čias antiky ich nie je veľa. Známe sú dve vyobrazenia na krátéroch, dve nástenné maľby v Pompejách a na portréty na niekoľkých medailónoch. V roku 1506 sa vo viničných kopcoch v Ríme v blízkosti niekdajšieho "Domus Aurea" našlo mramorové súsošie Laokonta a jeho synov v boji o život z 1. storočia. V roku 1905 bola nájdená ďalšia chýbajúca ruka patriaca k súsošiu. V roku 1960 ju doplnili, čím vymenili rovno vystreté nahradené rameno Laokonta za v lakti zohnutý originál.
Tibor Vokoun

Tibor Vokoun (* 2. marec 1956, Trnava) je slovenský divadelný herec.
Vyštudoval herectvo na VŠMU v Bratislave v roku 1979. V rokoch 19761979 a sezónach 1980/81, resp. 1982/83 účinkoval v Divadle pre deti a mládež v Trnave a v Divadle Jána Palárika, v ktorom pôsobí dodnes. Bol aj aktivista v novembrových udalostiach roka 1989 či počas transformácie organizácie slovenského divadelníctva v roku 1996. Účinkoval aj v niekoľkých slovenských filmoch, v súčasnosti ho možno vidieť v niektorých seriáloch. Jeho hlas možno počuť aj v dabingu.
Zvonica Ivana Veľkého

Zvonica Ivana Veľkého () patrí medzi najimpozantnejšie pamiatky Moskvy. Až do stavby Chrámu Krista Spasiteľa bola považovaná za najvyššiu stavbu v Moskve. Nachádza sa na Chrámovom námestí moskovského Kremľa.
História.
Prvá zvonica stála na tomto mieste už v roku 1329. Ivan III. sa rozhodol starú zvonicu zbúrať a na jej mieste postaviť novú impozantnú zvonicu, ktorá svojou výškou mala symbolizovať moc cára a pravoslávnej viery. Zvonica sa začala budovať podľa plánov architekta talianskeho pôvodu Bona Frjazinana na osemhrannom základe. Budovala sa v rokoch 1505 až 1600. Dokončená bola za vlády Borisa Godunova. Z týchto čias pochádza aj zlatý nápis pod kupolou o dokončení zvonice. Svojou výškou 81 metrov je najvyššou stavbou v meste. Poškodená bola počas vpádu napoleonských vojsk v roku 1812 a od roku 1917 bola pre návštevníkov Moskvy zatvorená.
Súčasnosť.
Zvonica v súčasnosti opäť plní svoju funkciu pre blízke pravoslávne chrámy na Chrámovom námestí v Kremli. Mnohí ju označujú prezývkou „horiaca svieca“, pretože svojou štíhlosťou a zlatou kupolou ju mnohým pripomína. Pred zvonicou turisti môžu obdivovať ďalšie dve pamätihodnosti. Prvou z nich je najťažší zvon na svete Car-kolokol () z roku 1735 na žulovom podstavci. Paradoxom je, že nikdy neslúžil k svojmu účelu. Druhou pamiatkou je najväčšie delo na svete Car-puška, (odliate v roku 1586), z ktorého ale nebolo nikdy vystrelené.